Menteri Besar Johor

Yang Amat Berhormat Menteri Besar Johor () ialah ketua kerajaan bagi negeri Johor Darul Ta'zim. Menteri Besar Johor dilantik oleh Sultan Johor dalam kalangan ahli Dewan Negeri Johor yang mendapat kepercayaan majoriti ahli Dewan Negeri Johor pada hemat Sultan Johor. Menteri Besar Johor juga merupakan ahli Majlis Mesyuarat Kerajaan Negeri Johor yang turut dianggotai oleh ahli Dewan Negeri Johor yang lain.

Pelantikan
Menurut Undang-undang Tubuh Kerajaan Johor, Sultan Johor hendaklah terlebih dahulu melantik Menteri Besar Johor untuk mempengerusikan Majlis Mesyuarat Kerajaan Negeri Johor. Menteri Besar Johor yang dilantik oleh Sultan Johor hendaklah daripada kalangan ahli Dewan Negeri Johor yang, pada hemat baginda, boleh mendapat kepercayaan sebilangan besar daripada ahli-ahli Dewan Negeri Johor. Menteri Besar Johor juga hendaklah daripada bangsa Melayu dan beragama Islam. Seseorang yang menjadi warganegara Malaysia dengan cara permintaan (naturalisasi) atau pendaftaran menurut Perlembagaan Persekutuan Malaysia tidak boleh dilantik menjadi Menteri Besar Johor. Sultan Johor, dengan nasihat Menteri Besar Johor, hendaklah melantik tidak lebih daripada 10 orang atau tidak kurang daripada 4 orang ahli-ahli Dewan Negeri Johor yang lain untuk menjadi ahli Majlis Mesyuarat Kerajaan Negeri Johor yang dipengerusikan oleh Menteri Besar Johor.

Ahli-Ahli Majlis Mesyuarat Kerajaan Negeri Johor hendaklah mengangkat sumpah dan menurunkan tandatangan pada surat sumpah jawatan dan taat setia serta sumpah simpan rahsia di hadapan Sultan Johor sebelum mereka boleh menjalankan fungsi jawatan mereka. Majlis Mesyuarat Kerajaan Negeri Johor hendaklah kesemuanya bersama-sama bertanggungjawab kepada Dewan Negeri Johor. Menteri Besar Johor tidak boleh memegang sebarang jawatan yang bergaji dan tidak boleh terlibat secara aktif dalam sebarang perusahaan perniagaan. Seseorang ahli Majlis Mesyuarat Kerajaan Negeri Johor tidak boleh terlibat dalam sebarang perusahaan, perniagaan atau pekerjaan yang bersangkut-paut dengan sebarang perkara atau jabatan yang berada di bawah tanggungjawabnya dan sekiranya beliau terlibat dalam sebarang perusahaan, perniagaan atau pekerjaan itu, beliau tidak boleh terlibat dalam sebarang keputusan Majlis Mesyuarat Kerajaan Negeri Johor yang bersangkut-paut dengan perusahaan, perniagaan atau pekerjaan tersebut.

Sekiranya Dewan Negeri Johor tidak meluluskan Belanjawan Johor yang dibentangkan oleh Kerajaan Negeri Johor atau meluluskan undi tidak percaya terhadap Kerajaan Negeri Johor, Menteri Besar Johor hendaklah meletakkan jawatan bagi keseluruhan Majlis Mesyuarat Kerajaan Negeri Johor kecuali jika, dengan permintaannya, Sultan Johor membubarkan Dewan Negeri Johor. Seorang ahli Majlis Mesyuarat Kerajaan Negeri Johor, selain daripada Menteri Besar Johor, hendaklah memegang jawatannya mengikut tempoh perkenan Sultan Johor kecuali jika pelantikannya sebagai ahli Majlis Mesyuarat Kerajaan Negeri Johor telah dimansuhkan oleh Sultan Johor mengikut nasihat Menteri Besar Johor tetapi beliau boleh meletakkan jawatannya pada bila-bila masa.

Apabila Menteri Besar Johor tidak lagi memegang jawatan kerana beliau telah meletakkan jawatan atau kalah dalam pilihan raya atau meninggal dunia, Sultan Johor akan melantik Menteri Besar Johor yang, pada hemat baginda, boleh mendapat kepercayaan sebilangan besar daripada ahli-ahli Dewan Negeri Johor.

Dari tahun 1855 hingga tahun 1886
Pada tahun 1855, Temenggung Tun Daeng Ibrahim secara rasmi menjadi Pemerintah Johor selepas beliau dan Sultan Ali Iskandar Shah menandatangani Perjanjian Setia 1855. Beliau telah menubuhkan tiga pejabat di kediamannya iaitu Istana Bukit Aur untuk menguruskan pentadbiran Johor yang berpusat di Teluk Belanga, Singapura.Rahimah Abdul Aziz, Pembaratan Pemerintahan Johor (1800-1945): Suatu Analisis Sosiologi Sejarah, 1997, halaman 61.

Tiga pejabat tersebut ialah:
 Pejabat Temenggung untuk Temenggung Tun Daeng Ibrahim
 Pejabat Waris untuk anakanda Temenggung Tun Daeng Ibrahim iaitu Tun Abu Bakar (kemudian Sultan Abu Bakar)
 Pejabat Menteri (mempunyai peranan dan tanggungjawab yang sama seperti Menteri Besar)Rahimah Abdul Aziz, Pembaratan Pemerintahan Johor (1800-1945): Suatu Analisis Sosiologi Sejarah, 1997, halaman 61.

Abdullah bin Tok Muhammad Tahir (atau dikenali sebagai Encik Long Menteri) yang berketurunan Bendahara Johor dan Bendahara Melaka telah dilantik menjadi Menteri kepada Temenggung Tun Daeng Ibrahim dan beliau mengetuai Pejabat Menteri.Othman bin Datuk Abdul Hamid, Salasilah Tok Abdul Jabar bin Tok Othman, Johor Bahru, 1967.

Menteri kepada Pemerintah Johor
+Senarai Menteri (1855–1886)Rahimah Abdul Aziz, Pembaratan Pemerintahan Johor (1800-1945): Suatu Analisis Sosiologi Sejarah, 1997, halaman 61.Othman bin Datuk Abdul Hamid, Salasilah Tok Abdul Jabar bin Tok Othman, Johor Bahru, 1967.M.A. Fawzi Mohd. Basri, (1972) Datuk Jaafar Haji Mohamad D.K., S.P.M.J., C.M.G., Menteri Besar Johor yang pertama 1886-1919. Jebat: Malaysian Journal of History, Politics and Strategic Studies, 02 . pp. 1-6. ISSN 2180-0251No. Gambar Nama Tempoh jawatanParti politikPilihan rayaDewan NegeriPemerintah Johor   1120x120pxAbdullahTok Muhammad Tahir18551863Kira-kira 8 tahunTiada––Temenggung Tun Daeng Ibrahim

Temenggung Tun Abu Bakar—120x120pxJaafar Muhammad(1838–1919)Pemangku Menteri18631886Kira-kira 23 tahunTiada––Temenggung Tun Abu Bakar

Maharaja Abu Bakar
Temenggung Tun Abu Bakar, Maharaja Abu Bakar dan Sultan Abu Bakar ialah orang yang sama.

Selepas Abdullah meninggal dunia pada tahun 1863, dipercayai bahawa jawatan Menteri dipangku oleh anak saudaranya, Dato’ Jaafar Muhammad.M.A. Fawzi Mohd. Basri, (1972) Datuk Jaafar Haji Mohamad D.K., S.P.M.J., C.M.G., Menteri Besar Johor yang pertama 1886-1919. Jebat: Malaysian Journal of History, Politics and Strategic Studies, 02 . pp. 1-6. ISSN 2180-0251 Pada zaman Sultan Abu Bakar, jawatan Menteri ditukar kepada Menteri Besar dan Dato’ Jaafar Muhammad dilantik menjadi Menteri Besar Johor pertama pada tahun 1886.Othman bin Datuk Abdul Hamid, Salasilah Tok Abdul Jabar bin Tok Othman, Johor Bahru, 1967.

Sejak tahun 1886
Menteri Besar Johor
Kunci warna (untuk parti-parti politik): 

+Senarai Menteri Besar Johor sejak tahun 1886M.A. Fawzi Mohd. Basri, (1972) Datuk Jaafar Haji Mohamad D.K., S.P.M.J., C.M.G., Menteri Besar Johor yang pertama 1886-1919. Jebat: Malaysian Journal of History, Politics and Strategic Studies, 02 . pp. 1-6. ISSN 2180-0251No. Gambar Nama Tempoh jawatanParti politikPilihan rayaDewan NegeriSultan Johor    Dilantik secara langsung oleh Sultan JohorSultan Abu Bakar

Sultan Ibrahim Al-Masyhur1120x120pxJaafar Muhammad18861919Kira-kira 33 tahunTiada––Kosong(3 Julai 1919 – 16 Julai 1920)Sultan Ibrahim Al-Masyhur2120x120pxMohamed Mahbob(1852–1923)19201922Tiada––Kosong(1 September 1922 – 17 September 1923)3120x120pxAbdullah Jaafar(1875–1934)19231928Tiada––4120x120pxMustapha Jaafar(1862–1946)19281931Tiada––5120x120pxAbdul Hamid Yusof(1876–1934)19311934Tiada––Kosong(28 Disember 1934 – 4 April 1935)6120x120pxUngku Abdul Aziz Ungku Abdul Majid19351947Tiada––7120x120pxOnn Jaafar19471950UMNO––Kosong(18 Mei 1950 – 18 Februari 1952)8120x120pxSyed Abdul Kadir Mohamed19521955UMNO––Perikatan(UMNO)Kosong(5 Jun 1955 – 1 Oktober 1955)9120x120pxWan Idris Ibrahim19551959Perikatan(UMNO)––Sultan Ibrahim Al-Masyhur

Sultan Ismail Al-KhalidiKosong(16 Jun 1959 – 27 Jun 1959)Sultan Ismail Al-Khalidi Dilantik melalui Pilihan Raya Umum (PRU) dan Pilihan Raya Negeri (PRN)10120x120pxHassan Yunus19591967Perikatan(UMNO)1959pertama1964ke-211120x120pxOthman Saat19671982Perikatan(UMNO)–Sultan Ismail Al-Khalidi

Sultan Iskandar Al-Haj1969ke-3BN(UMNO)1974ke-41978ke-512120x120pxAbdul Ajib Ahmad19821986BN(UMNO)1982ke-6Sultan Iskandar Al-Haj13120x120pxMuhyiddin Yassin19861995BN(UMNO)1986ke-71990ke-814120x120pxAbdul Ghani Othman3 Mei199514 Mei2013BN(UMNO)1995ke-9Sultan Iskandar Al-Haj

Sultan Ibrahim1999ke-102004ke-112008ke-1215120x120pxMohamed Khaled Nordin20132018BN(UMNO)2013ke-13Sultan Ibrahim16120x120pxOsman Sapian20182019PH(BERSATU)2018ke-1417120x120pxSahruddin Jamal20192020PH(BERSATU)–18120x120pxHasni Mohammad20202022BN(UMNO)–19120x120pxOnn Hafiz Ghazi2022KiniBN(UMNO)2022ke-15

 Garis masa 

Menteri Besar Johor yang paling lama berkhidmat
+KedudukanMenteri Besar JohorTempoh perkhidmatanBerkhidmatMaklumatPotretNamaMulaTamatParti politikSultan Johor1100pxDato’ Jaafar bin Haji Muhammad33 tahun18861919Tiada1. Sultan Abu Bakar2. Sultan Ibrahim Al-Masyhur2100pxTan Sri Dato’ Abdul Ghani bin Othman18 tahun19952013UMNO-BN1. Sultan Iskandar Al-Haj2. Sultan Ibrahim3100pxTan Sri Dato’ Othman bin Mohamed Saat15 tahun196719821. UMNO-Perikatan (sehingga tahun 1973)2. UMNO-BN (selepas tahun 1974)1. Sultan Ismail Al-Khalidi2. Sultan Iskandar Al-Haj4100pxDato’ Ungku Abdul Aziz bin Ungku Abdul Majid12 tahun19351947TiadaSultan Ibrahim Al-Masyhur5100pxTan Sri Dato’ Muhyiddin bin Mohd Yassin8 tahun19861995UMNO-BNSultan Iskandar Al-Haj6100pxTan Sri Dato’ Hassan bin Yunus7 tahun19591967UMNO-PerikatanSultan Ismail Al-Khalidi7100pxDato’ Abdullah bin Jaafar5 tahun19231928TiadaSultan Ibrahim Al-Masyhur8100pxDato’ Seri Mohamed Khaled bin Nordin5 tahun20132018UMNO-BNSultan Ibrahim9100pxDato’ Abdul Ajib bin Ahmad4 tahun19821986UMNO-BNSultan Iskandar Al-Haj10100pxDato’ Onn Hafiz bin Ghazi3 tahun2022kiniUMNO-BNSultan Ibrahim

Senarai bekas Menteri Besar Johor yang masih hidup
Berikut merupakan senarai bekas Menteri Besar Johor yang masih hidup:
 Nama  Tempoh perkhidmatan  Tarikh lahir Tan Sri Dato' Muhyiddin Yassin 1986–1995  15 Mei 1947 (umur )Tan Sri Dato' Abdul Ghani Othman  1995–2013  14 November 1946 (umur ) Dato' Mohamed Khaled Nordin  2013–2018  30 November 1958 (umur )Dato' Dr. Sahruddin Jamal  2019–2020  26 Mei 1975 (umur )Dato' Ir. Hasni Mohammad  2020–2022  27 Mac 1959 (umur )

 Hubungan antara Menteri Besar Johor 
HubunganMenteri Besar Johor Bapa dan anak Dato' Jaafar bin Haji Muhammad (bapa), Dato' Mustapha bin Jaafar (anak), Dato' Abdullah bin Jaafar (anak) dan Dato' Onn bin Jaafar (anak) Saudara lelaki sebapa (half-brothers with same father) Dato' Mustapha bin Jaafar (paling tua), Dato' Abdullah bin Jaafar dan Dato' Onn bin Jaafar (paling muda) Saudara lelaki seibu (half-brothers with same mother) Dato' Ungku Abdul Aziz bin Ungku Abdul Majid (paling tua) dan Dato' Onn bin Jaafar (paling muda) (mereka mempunyai ibu kandung yang sama iaitu Datin Roquaiya Hanim binti Abdullah) Bapa saudara dan anak saudara 1. Abdullah bin Tok Muhammad Tahir (bapa saudara) dan Dato' Jaafar bin Haji Muhammad (anak saudara) (Haji Muhammad bin Tok Muhammad Tahir ialah saudara lelaki kepada Abdullah)2. Dato' Jaafar bin Haji Muhammad (bapa saudara) dan Dato' Abdul Hamid bin Yusof (anak saudara) (Yusof bin Haji Muhammad ialah saudara lelaki kepada Dato' Jaafar)3. Dato' Mohamed bin Mahbob (bapa saudara) dan Dato' Ungku Abdul Aziz bin Ungku Abdul Majid (anak saudara) (Ungku Abdul Majid ibni Temenggung Tun Daeng Ibrahim ialah saudara lelaki seibu kepada Dato' Mohamed kerana mereka mempunyai ibu kandung yang sama iaitu Enche Aisha @ Che Moi @ Neng Teoh binti Abdullah) Sepupu 1. Dato' Mustapha bin Jaafar dan Dato' Abdul Hamid bin Yusof2. Dato' Abdullah bin Jaafar dan Dato' Abdul Hamid bin Yusof3. Dato' Onn bin Jaafar dan Dato' Abdul Hamid bin Yusof Moyang dan cicit Dato' Onn bin Jaafar (moyang) dan Dato' Onn Hafiz bin Ghazi (cicit) (Dato' Onn Hafiz berketurunan Dato' Onn dari sebelah ibunya iaitu Datin Roquaiya Hanim binti Tun Hussein bin Dato' Onn)

 Trivia 
• Abdullah bin Tok Muhammad Tahir ialah Menteri kepada Temenggung Tun Daeng Ibrahim dan anakandanya, Temenggung Tun Abu Bakar (kemudian bergelar Maharaja Abu Bakar dari tahun 1868 hingga tahun 1886 dan selepas itu bergelar Sultan Abu Bakar dari tahun 1886 hingga kemangkatannya pada tahun 1895). Beliau merupakan bapa saudara kepada Dato’ Jaafar bin Haji Muhammad dan beliau juga dikenali sebagai Encik Long Menteri.

• Dato’ Jaafar bin Haji Muhammad ialah Menteri Besar Johor pertama dan beliau berkhidmat sebagai Menteri Besar Johor yang paling lama iaitu selama kira-kira 33 tahun. Sebelum beliau dilantik sebagai Menteri Besar Johor pertama, beliau dipercayai memangku jawatan Menteri selama kira-kira 23 tahun. Beliau mempunyai tiga orang anak yang juga berkhidmat sebagai Menteri Besar Johor iaitu Menteri Besar Johor ke-3 Dato’ Abdullah bin Jaafar, Menteri Besar Johor ke-4 Dato’ Mustapha bin Jaafar dan Menteri Besar Johor ke-7 Dato’ Onn bin Jaafar.

• Dato’ Mohamed bin Mahbob ialah Menteri Besar Johor ke-2 dan ketika beliau berkhidmat dalam Jabatan Pelajaran Johor, beliau dan Mohd Khalid Abdullah Munsyi telah menguatkuasakan enakmen pelajaran yang mewajibkan ibu bapa atau penjaga menghantar anak-anak mereka yang berumur 7 hingga 16 tahun ke sekolah dan mereka akan didenda sebanyak RM25.00 atau dipenjara selama tiga bulan sekiranya mereka gagal berbuat demikian.

• Dato’ Abdul Hamid bin Yusof ialah Menteri Besar Johor ke-5 dan beliau merupakan anak saudara kepada Dato’ Jaafar bin Haji Muhammad dan sepupu kepada Dato’ Abdullah bin Jaafar, Dato’ Mustapha bin Jaafar dan Dato’ Onn bin Jaafar.

• Dato' Ungku Abdul Aziz bin Ungku Abdul Majid ialah Menteri Besar Johor ke-6 dan beliau berketurunan keluarga diraja Johor di mana beliau merupakan cucu kepada Temenggung Tun Daeng Ibrahim, anak saudara kepada Sultan Abu Bakar ibni Temenggung Tun Daeng Ibrahim dan sepupu kepada Sultan Ibrahim Al-Masyhur ibni Sultan Abu Bakar. Beliau juga merupakan bapa saudara kepada Profesor Diraja Ungku Abdul Aziz bin Ungku Abdul Hamid dan datuk saudara kepada Gabenor Bank Negara Malaysia ke-7 Tan Sri Dr. Ungku Zeti Akhtar binti Ungku Abdul Aziz.

• Dato’ Onn bin Jaafar ialah Menteri Besar Johor ke-7 dan beliau merupakan Pengasas dan Presiden pertama UMNO. Beliau juga merupakan bapa kepada Perdana Menteri Malaysia ke-3, Tun Hussein bin Dato’ Onn.

• Dato’ Wan Idris bin Wan Ibrahim ialah Menteri Besar Johor ke-9 dan beliau berketurunan Raja Temenggung Muar di mana beliau merupakan piut (great-great-grandson) kepada Raja Temenggung Muar ke-3, Temenggung Engku Burok bin Temenggung Engku Sa'Amar Diraja.

• Tan Sri Hassan bin Yunus ialah Menteri Besar Johor ke-10 dan Menteri Besar Johor pertama yang dilantik melalui sistem Pilihan Raya Umum. Beliau juga merupakan Mufti Johor ke-5 dan salah seorang daripada Orang Tujuh Muar yang berjaya meyakinkan Sultan Ibrahim Al-Masyhur supaya membatalkan dan menarik balik surat perjanjian dengan pihak British untuk menubuhkan Malayan Union.

• Tan Sri Othman bin Mohamed Saat ialah Menteri Besar Johor ke-11 dan beliau terlibat dalam penubuhan Perbadanan Kemajuan Ekonomi Negeri Johor (kini dikenali sebagai Perbadanan Johor) dan Lembaga Kemajuan Johor Tenggara (KEJORA) serta perancangan Projek Pembangunan Lembaga Pelabuhan Johor yang dikenali sebagai Pelabuhan Pasir Gudang dan pembukaan penempatan-penempatan baru melalui Tanah Rancangan FELDA dan FELCRA di Johor.

• Dato’ Abdul Ajib bin Ahmad ialah Menteri Besar Johor ke-12 dan beliau merupakan bekas Menteri Besar Johor pertama yang menganggotai Kabinet Malaysia di mana beliau dilantik sebagai Menteri di Jabatan Perdana Menteri Malaysia (Hal Ehwal Agama) dari tahun 1986 hingga tahun 1987.

• Tan Sri Muhyiddin bin Mohd Yassin ialah Menteri Besar Johor ke-13 dan beliau merupakan bekas Menteri Besar Johor pertama yang dilantik sebagai Perdana Menteri Malaysia selepas kejatuhan kerajaan Pakatan Harapan pada tahun 2020. Beliau juga merupakan Perdana Menteri Malaysia pertama yang mempunyai kerusi di kedua-dua dewan perundangan negara dan negeri iaitu kerusi Dewan Rakyat Malaysia untuk Pagoh dan kerusi Dewan Negeri Johor untuk Gambir (9 Mei 2018 hingga 22 Januari 2022).

• Dato’ Dr. Sahruddin bin Jamal ialah Menteri Besar Johor ke-17 dan beliau berkhidmat sebagai Menteri Besar Johor yang paling singkat iaitu selama 321 hari.

• Dato’ Ir. Hasni bin Mohammad ialah Menteri Besar Johor ke-18 dan beliau merupakan bekas Ketua Pembangkang Johor pertama yang dilantik sebagai Menteri Besar Johor selepas kejatuhan kerajaan Pakatan Harapan pada tahun 2020.

• Dato’ Onn Hafiz bin Ghazi ialah Menteri Besar Johor ke-19 dan beliau merupakan cicit kepada Dato’ Onn bin Jaafar dan piut (great-great-grandson) kepada Dato' Jaafar bin Haji Muhammad.

 Lihat juga 
 Menteri Besar
 Saujana (Kediaman Rasmi Menteri Besar Johor)
 Kerajaan Negeri Johor

Rujukan